VGI เผย ศาลแพ่งสั่งเพิกถอนคำชี้ขาด “อนุญาโตฯ” คดีผิดสัญญาผถห.ไมดาสฯ
VGI เผยศาลแพ่งสั่งเพิกถอนคำชี้ขาดอนุญาโตตุลาการ คดีผิดสัญญาผู้ถือหุ้นไมดาสฯ มั่นใจปฏิบัติตามข้อสัญญาครบถ้วน
VGI เผยศาลแพ่งสั่งเพิกถอนคำชี้ขาดอนุญาโตตุลาการ คดีผิดสัญญาผู้ถือหุ้นไมดาสฯ มั่นใจปฏิบัติตามข้อสัญญาครบถ้วน
22 มี.ค. 2565

บริษัท วีจีไอ จำกัด (มหาชน) หรือ VGI ผู้นำการตลาด Offline-to-Online (O2O) โซลูชั่นส์ ผ่านแพลตฟอร์มที่หลากหลาย เปิดเผยว่า จากกรณีที่ เมื่อวันที่ 5 กุมภาพันธ์ 2563 คณะอนุญาโตตุลาการได้มีคําวินิจฉัยคําชี้ขาดให้ VGI ชําระค่าเสียหายให้แก่ บริษัท ไมดาส โกลบอล มีเดีย จำกัด เป็นเงินจํานวน 579.40 ล้านบาท พร้อมดอกเบี้ยในอัตราร้อยละ 7.5 ต่อปี นับแต่วันที่เสนอข้อพิพาท (วันที่ 25 มิถุนายน 2561) ฐานผิดสัญญาระหว่างผู้ถือหุ้นของไมดาสฯ ซึ่งเป็นสัญญาที่เข้าทําระหว่าง VGI และบริษัท ดีไลท์ มัลติมีเดีย จำกัด (ในฐานะผู้ถือหุ้นของไมดาสฯ) โดยที่ไมดาสฯ ไม่ได้เข้าลงนามเป็นคู่สัญญา
ทั้งนี้ เมื่อวันที่ 21 มีนาคม 2565 ที่ผ่านมา ศาลแพ่งได้มีคําพิพากษาให้เพิกถอนคําชี้ขาดอนุญาโตตุลาการดังกล่าวเป็นที่เรียบร้อย โดย VGI มั่นใจ ที่ผ่านมาบริษัทได้ปฏิบัติตามข้อสัญญาอย่างถูกต้องและครบถ้วน